প্রতিষ্ঠার বছরে সংস্থাটির প্রথম কাজ ছিল আলবেনিয়া-যুগোস্লাভিয়া সীমান্তে যুগোস্লাভিয়া যুদ্ধের শিকার হওয়া হাজার হাজার শরণার্থীদের খাদ্য সরবরাহ ও তাদের জন্য বাসস্থানের ব্যবস্থা সুনিশ্চিত করা। ২০০০ সালে খালসা এইড পূর্ব ভারতের ওডিশায় ঘূর্ণিঝড় আক্রান্ত মানুষদের জন্য ক্ষতিগ্রস্ত বিদ্যালয়গুলো মেরামতে সহায়তা করে। ২০০১ সালে সংস্থাটি তুরস্কে ভূমিকম্পে ক্ষতিগ্রস্ত এলাকায় আর্তমানবতার সেবায় নিয়োজিত ছিল।

উল্লেখ্য যে, খালসা এইডে যারা কাজ করেন, তারা স্বেচ্ছাশ্রমের ভিত্তিতেই কাজ করেন। এইসব স্বেচ্ছাসেবীদের হাজারো ব্যস্ততার মাঝে আর্তমানবতার সেবা করার জন্য সময় বের করতে হয়। সংস্থাটি মূলত যুক্তরাজ্যে বসবাসকারী শিখদের অর্থায়নে পরিচালিত হয়।

লঙ্গর এইড
দীর্ঘমেয়াদী পরিকল্পনা
কার্যক্রম
ফোকাস পাঞ্জাব